SCC:ครึ่งหลังธุรกิจปิโตรฯยังแข็งแกร่งแนะนำซื้อราคาเป้าหมาย 580 บาท
 SCC แนวโน้มครึ่งปีหลังคาดว่า Spread ของปิโตรเคมียังคงแข็งแกร่ง แต่กำไรโดยรวมจะอ่อนลง HoH เพราะมีการปิดซ่อมบำรุงโรงงานโอเลฟินส์ 40 วัน และอุปสงค์ซีเมนต์ & วัสดุก่อสร้างยังเติบโตช้า เม็ดเงินลงทุนโครงการใหม่ๆ ภาครัฐกว่าจะเข้ามาน่าจะเป็นช่วงไตรมาส 4/59 ก่อนหน้ามานี้ผู้บริหารได้ปรับลดคาดการณ์การเติบโตของอุปสงค์ซีเมนต์ในประเทศปีนี้ลงเป็น 1% (จากเดิม 3-5%) แนะนำซื้อราคาเป้าหมาย 580 บาท
9 ก.ย. 2559

บล.ดีบีเอส วิคเคอร์ส ระบุในบทวิเคราะห์วันนี้(9 ก.ย.) ว่า บริษัท ปูนซิเมนต์ไทย จำกัด(มหาชน) หรือ SCC แนวโน้มครึ่งปีหลังคาดว่า Spread ของปิโตรเคมียังคงแข็งแกร่ง แต่กำไรโดยรวมจะอ่อนลง HoH เพราะมีการปิดซ่อมบำรุงโรงงานโอเลฟินส์ 40 วัน และอุปสงค์ซีเมนต์ &amp; วัสดุก่อสร้างยังเติบโตช้า เม็ดเงินลงทุนโครงการใหม่ๆ ภาครัฐกว่าจะเข้ามาน่าจะเป็นช่วงไตรมาส 4/59 ก่อนหน้ามานี้ผู้บริหารได้ปรับลดคาดการณ์การเติบโตของอุปสงค์ซีเมนต์ในประเทศปีนี้ลงเป็น 1% (จากเดิม 3-5%)
มีเงินสดในมือสูง ณ สิ้นมิ.ย.มีเงินสด 45 พันล้านบาท รองรับการลงทุนตามแผน คือ โครงการปิโตรเคมีครบวงจรที่เวียดนาม ซึ่งขณะนี้กำลังหาพันธมิตรธุรกิจ และการรับซื้อหุ้น TPC ที่เหลืออยู่ในมือรายย่อย 9% เพื่อนำหุ้นออกจาก SET โดยหากซื้อคืนที่ราคาตลาดจะใช้เงินราว 2.5 พันล้านบาท
แนะนำซื้อ กำหนดให้ราคาพื้นฐาน 580.00 บาท ซึ่งประเมินด้วยวิธี DCF ราคาปิดมีส่วนเพิ่มได้อีก 11% เทียบกับราคาพื้นฐาน คาดการณ์อัตราการเติบโตกำไรหลักปีนี้และปีหน้าถือว่าน่าพอใจเป็น 7%/3% เทียบช่วงเดียวกันของปีก่อนตามลำดับ โดยความเสี่ยงหลัก คือ เศรษฐกิจไทยที่ซบเซากว่าคาด ซึ่งจะกระทบการเติบโตของอุปสงค์ซีเมนต์และวัสดุก่อสร้าง ความผันผวนของราคาน้ำมันที่จะกระทบ Spread ของปิโตรเคมี และการสั่งซื้อผลิตภัณฑ์ของลูกค้า                                 